[{"text_idx": "#000001", "text": "Mae ein harweinwyr ymchwil ar frig eu meysydd priodol ac yn rheoli ti\u0302m enfawr o ymchwilwyr yn SPECIFIC \u2013 yn gweithio tuag at weledigaeth gyfrannol o ddatblygu technoleg solar arloesol er mwyn galluogi Adeiladau Actif. Ar y cyd, maent wedi cyhoeddi dros 500 o bapurau ymchwil, gan gynnwys yn Materials World ac Energies, ac wedi derbyn dros 8,000 o gyfeiriadau o ganlyniad i hyn."}, {"text_idx": "#000002", "text": "Mae dros 70 o staff ymchwil gan SPECIFIC, yn gweithio ar draws chwe thema ymchwil: storio trydan, ffotofolta\u0308eg (PV) wedi\u2019u hargraffu, storio gwres, caenau diwydiannol, systemau ynni adeiladau a dal ynni. I ddarganfod mwy am y gwaith gwych sy\u2019n cael ei wneud ym mhob ti\u0302m, cliciwch ar y botymau isod."}, {"text_idx": "#000003", "text": "Mae Mark a Chris yn cysylltu cyfleoedd o uned ymchwil a thechnoleg SPECIFIC a\u0302 sefydliadau mawr a bach yng Nghymru, y DU ac yn fyd-eang. Trwy gysylltu\u2019n rhagweithiol a\u0302 busnesau ac arddangos arbenigedd SPECIFIC, gall sefydliadau arloesi a datblygu cynnyrch newydd yn unol a\u0302 gweledigaeth SPECIFIC."}, {"text_idx": "#000004", "text": "Mae\u2019r ti\u0302m Rheoli Prosiectau yn gyswllt rhwng gweithgareddau SPECIFIC a rheoli\u2019r berthynas a\u0302\u2019n rhanddeiliaid a\u2019n cyllidwyr. Maent yn sicrhau bod ystod eang o weithgareddau prosiect mesuradwy SPECIFIC yn cael ei dal, ei chasglu a\u2019i hadrodd."}, {"text_idx": "#000005", "text": "Mae\u2019r ti\u0302m cyfathrebu yn gyfrifol dros rannu\u2019r holl ymchwil gwych a\u2019r cydweithrediadau a\u0302 busnes a geir yn SPECIFIC. Gallwch gael y newyddion diweddaraf ar ein sianelau cyfryngau cymdeithasol (Trydar / LinkedIn), ein cylchlythyr neu drwy\u2019n tudalen newyddion."}, {"text_idx": "#000006", "text": "Mae\u2019r ti\u0302m cyfleusterau yn gyfrifol dros sawl adeilad ac offer SPECIFIC ar draws y prosiect, gan gynnwys labordai cemegol, ystafelloedd gla\u0302n, gweithdai peirianneg ac adeiladau arddangos. Mae\u2019r ti\u0302m yn sicrhau bod yr adeiladau yn amgylchedd diogel i\u2019r rhai sy\u2019n gweithio ynddynt a bod yr offer mewn cyflwr gweithio da ac yn cydymffurfio a\u0302 rheoliadau cyfredol a gofynion Iechyd a Diogelwch."}, {"text_idx": "#000007", "text": "Mae\u2019r ti\u0302m Cyllid yn gweithio ochr yn ochr a\u0302 thi\u0302m rheoli SPECIFIC i weinyddu\u2019r caffael a\u2019r cyllid ar gyfer prosiectau gwahanol, er mwyn cydymffurfio a\u0302 rheoliadau Prifysgol Abertawe. Maent hefyd yn darparu cefnogaeth yn ystod archwiliadau gan y gwahanol gyrff sydd yn cyllido\u2019r ymchwil."}]